Héraðsmót HSH í frjálsum íþróttum var haldið í íþróttamiðstöðinni í Stykkishólmi í gær . Þá mætti stór hópur af sprækum krökkum alls staðar af Snæfellsnesinu til að etja kappi í hinum ýmsu greinum . Óhætt er að segja að vel hafi tekist til við skipulagningu mótsins en allt gekk þetta eins og vel smurð vél . Það voru ófáir íþróttagarparnir sem fóru heim með bros á vör og báru hnarreistir skínandi verðlaunagripi um hálsinn .